
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 71 

16 Ιανουάριου 2015 


ΑΠΟΦΑΣΕΙΣ 

Αριθμ. 68067/6255 

Καθορισμός των φορέων που δύναται να διαθέτουν Κι¬ 
νητές Μονάδες Τεχνικού Ελέγχου Οχημάτων (ΚΜΤΕΟ), 
των γεωγραφικών περιοχών της χώρας στις οποίες 
διενεργούνται με αυτές οι περιοδικοί τεχνικοί έλεγ¬ 
χοι, καθώς και κάθε άλλο σχετικό θέμα. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α. Των άρθρων 18 και 19 του Ν. 3446/2006 (ΦΕΚ 49 Α') 
«Οργάνωση και λειτουργία αρχών ελέγχου κυκλοφορίας 
των οχημάτων - Ρυθμίσεις για τις επιβατικές μεταφο¬ 
ρές και άλλες διατάξεις» όπως έχουν τροποποιηθεί και 
ισχύουν. 

β. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» όπως κωδικοποι- 
ήθηκε με το άρθρο πρώτο του Π.δ. 63/2005 (ΦΕΚ 98 Α'). 

γ. Του άρθρου 1 του Π.δ. 118/2013 «Τροποποίηση του 
Π.δ. 85/2012 (ΦΕΚ 141 Α') -Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυξης, 
Ανταγωνιστικότητας, Υποδομών, Μεταφορών και Δικτύων 
και Παιδείας και Θρησκευμάτων, Πολιτισμού και Αθλητι¬ 
σμού σε Υπουργείο Ανάπτυξης και Ανταγωνιστικότητας 
και σε Υπουργείο Παιδείας και Θρησκευμάτων αντιστοί- 
χως». 

δ. Του Π.δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 153 Α'). 

ε. Της υπ’ αριθμ. 2821/2014 κοινής απόφασης του Πρω¬ 
θυπουργού και του Υπουργού Υποδομών, Μεταφορών και 
Δικτύων «Καθορισμός Αρμοδιοτήτων του Υφυπουργού 
Υποδομών, Μεταφορών και Δικτύων Μιχαήλ Παπαδόπου- 
λου» (ΦΕΚ 2893 Β'). 

στ. Της υπ’ αριθμ. 37566/5116/10/2011 κοινή υπουργική 
απόφαση «Τεχνικός έλεγχος μηχανοκίνητων οχημάτων 
και των ρυμουλκούμενων τους σε συμμόρφωση με τις 
οδηγίες 2009/40 ΕΚ και 2010/48 ΕΕ» (ΦΕΚ 87 Β' 2012). 

ζ. Της υπ’ αριθμ. 44800/123/1985 υπουργικής απόφασης 
«Τρόπος, διαδικασία και πιστοποίηση διενέργειας του 
Περιοδικού Τεχνικού Ελέγχου Οχημάτων» (ΦΕΚ 781 Β') 
όπως ισχύει. 


2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Σκοπός - Πεδίο εφαρμογής 

Με την παρούσα απόφαση καθορίζονται για τις Κινητές 
Μονάδες Τεχνικού Ελέγχου Οχημάτων (ΚΜΤΕΟ): 

1. Οι φορείς που δύνανται να τις διαθέτουν. 

2. Οι γεωγραφικές περιοχές της χώρας, στις οποίες διε- 
νεργούνται με αυτές περιοδικοί τεχνικοί έλεγχοι οχημάτων. 

3. Η στελέχωσή τους. 

4. Ο τόπος και ο χώρος εγκατάστασής τους. 

5. Οι κατασκευαστικές απαιτήσεις των μονάδων και ο 
εξοπλισμός τους (τεχνικού ελέγχου και λοιπός). 

6. Οι μηχανογραφικές απαιτήσεις. 

7. Η διαδικασία ενεργοποίησης της ΚΜΤΕΟ και εκπό¬ 
νησης προγράμματος πρόσκλησης για τη διενέργεια 
περιοδικού τεχνικού ελέγχου οχημάτων. 

Αρθρο 2 

Ορισμοί 

Για την εφαρμογή της παρούσας ισχύουν οι ακόλουθοι 
ορισμοί. 

1. «Οχήματα»: Όλες οι κατηγορίες οχημάτων του Παραρ¬ 
τήματος I της αριθμ. 37566/5116/10/2011 κοινή υπουργική 
απόφαση «Τεχνικός έλεγχος μηχανοκίνητων οχημάτων 
και των ρυμουλκούμενων τους σε συμμόρφωση με τις 
οδηγίες 2009/40 ΕΚ και 2010/48 ΕΕ» (ΦΕΚ 87 Β'), όπως 
ισχύει κάθε φορά. 

2. «Κινητή Μονάδα Τεχνικού Ελέγχου Οχημάτων» 
(ΚΜΤΕΟ): Μονάδα ενσωματωμένη σε αυτοκίνητο ή ρυ- 
μουλκούμενο όχημα ή μεταφερόμενη από τέτοιο όχημα 
που διαθέτει μηχανολογικό και λοιπό εξοπλισμό, κατάλ¬ 
ληλο για τη διενέργεια, από εκπαιδευμένο προσωπικό, 
περιοδικών τεχνικών ελέγχων στα σχήματά της παρ. 1, 
σύμφωνα με τα οριζόμενα στην παρ. 1, του άρθρου 18 του 
Ν. 3446/2006 (ΦΕΚ 49 Α') και την αριθμ. 37566/5116/10/2011 
κοινή υπουργική απόφαση (ΦΕΚ 87 Β'). 

3. «(ΚΜΤΕΟ) Ελαφρών Οχημάτων»: Η ΚΜΤΕΟ η οποία 
είναι κατάλληλη για τη διενέργεια περιοδικών τεχνικών 
ελέγχων σε οχήματα των κατηγοριών 4, 5 και 6 του 
Παραρτήματος I της κοινής υπουργικής απόφασης της 
παρ. 1 του παρόντος. 

4. «(ΚΜΤΕΟ) Βαρέων Οχημάτων»: Η ΚΜΤΕΟ η οποία 
είναι κατάλληλη για τη διενέργεια περιοδικών τεχνικών 

ελέγχων σε οχήματα των κατηγοριών 1, 2 και 3 του Πα¬ 
ραρτήματος I της κοινής υπουργικής απόφασης της παρ. 
1 του παρόντος. 

5. «(ΚΜΤΕΟ) Ελαφρών και Βαρέων Οχημάτων»: Η ΚΜΤΕΟ 
η οποία είναι κατάλληλη για τη διενέργεια περιοδικών 
τεχνικών ελέγχων σε οχήματα όλων των κατηγοριών του 
Παραρτήματος I της κοινής υπουργικής απόφαση της 
παρ. 1 του παρόντος πλην της κατηγορίας 7. 

6. «(ΚΜΤΕΟ) ΜΟΤΟ»: Η ΚΜΤΕΟ η οποία είναι κατάλληλη 
για τη διενέργεια περιοδικών τεχνικών ελέγχων σε οχή¬ 
ματα της κατηγορίας 7 του Παραρτήματος I της κοινής 
υπουργικής απόφασης της παρ. 1 του παρόντος. 

Άρθρο 3 

Φορείς που δύνανται να διαθέτουν 
Κινητές Μονάδες Τεχνικού Ελέγχου Οχημάτων 

(ΚΜΤΕΟ) 

1. Οι φορείς που δύνανται να διαθέτουν Κινητές Μονά¬ 
δες Τεχνικού Ελέγχου Οχημάτων (ΚΜΤΕΟ) που διενερ¬ 
γούν περιοδικούς τεχνικούς ελέγχους οχημάτων, είναι τα 
λειτουργούντα Δημόσια ΚΤΕΟ των Περιφερειακών Ενοτή¬ 
των της Χώρας, η Δ/νση ΚΤΕΟ της Περιφέρειας Αττικής, 
καθώς και τα λειτουργούντα Ιδιωτικά ΚΤΕΟ της Χώρας. 

2. Η δραστηριοποίηση της κάθε ΚΜΤΕΟ περιορίζεται 
στα διοικητικά όρια της Περιφερειακής Ενότητας της 
έδρας του λειτουργούντος ΚΤΕΟ το οποίο τη διαθέτει. 
Η ανωτέρω δραστηριοποίηση διευρύνεται στα λειτουρ- 
γούντα ΚΤΕΟ της οικείας Περιφέρειας και αν αυτό δεν 
καθίσταται εφικτό στα λειτουργούντα ΚΤΕΟ οποιοσ¬ 
δήποτε Περιφέρειας της Χώρας σε περίπτωση που δεν 
λειτουργεί Δημόσιο ή Ιδιωτικό ΚΤΕΟ ή λόγω αδυναμίας 
προμήθειας ΚΜΤΕΟ και στελέχωσής της από τα λειτουρ- 
γούντα ΚΤΕΟ της Περιφερειακής Ενότητας. 

Άρθρο 4 

Καθορισμός των γεωγραφικών περιοχών της χώρας 
στις οποίες διενεργούνται με Κινητές Μονάδες 
Τεχνικού Ελέγχου Οχημάτων (ΚΜΤΕΟ) 
περιοδικοί τεχνικοί έλεγχοι 

1. Με την επιφύλαξη των τυχόν εξαιρέσεων από την 
υποχρέωση διενέργειας περιοδικού τεχνικού ελέγχου 
που προβλέπονται από την σχετική νομοθεσία, οι γεω¬ 
γραφικές περιοχές της χώρας στις οποίες δύνανται να 
διενεργούνται με ΚΜΤΕΟ περιοδικοί τεχνικοί έλεγχοι 
σε οχήματα όλων των κατηγοριών, είναι οι ακόλουθες: 

α. Οι Περιφέρειες Βορείου και Νοτίου Αιγαίου και Ιο- 
νίων νήσων. 

β. Η Περιφερειακή Ενότητα Σποράδων, της Περιφέρειας 
Θεσσαλίας. 

γ. Η νήσος Σαμοθράκη της Περιφερειακής Ενότητας 
Έβρου, της Περιφέρειας Ανατολικής Μακεδονίας και 
Θράκης. 

δ. Η Περιφερειακή Ενότητα Νήσων, της Περιφέρειας 
Αττικής. 

ε. Η Περιφερειακή Ενότητα Θάσου, της Περιφέρειας 
Ανατολικής Μακεδονίας και Θράκης. 

στ. Η νήσος Σκύρος, της Περιφερειακής Ενότητας Εύ¬ 
βοιας, της Περιφέρειας Στερεός Ελλάδος. 

2. Περιορισμοί στη δραστηριοποίηση των ΚΜΤΕΟ: 

α. Στις ανωτέρω γεωγραφικές περιοχές, δεν επιτρέπε¬ 
ται η διενέργεια περιοδικών τεχνικών ελέγχων με ΚΜΤΕΟ, 
στην περίπτωση που λειτουργεί Δημόσιο ή Ιδιωτικό ΚΤΕΟ 
στις κατηγορίες οχημάτων τις οποίες το ΚΤΕΟ έχει την 
υποδομή και έχει αδειοδοτηθεί να ελέγχει. 


Με απόφαση του οικείου Περιφερειάρχη ή αρμόδιου 
Αντιπεριφερειάρχη καθορίζονται οι νήσοι κάθε Περιφέρει¬ 
ας στις οποίες είναι δυνατή η εγκατάσταση και λειτουργία 
των ΚΜΤΕΟ καθώς και η νησιωτική περιοχή της Περιφέ¬ 
ρειας που θα εξυπηρετηθεί από την συγκεκριμένη ΚΜΤΕΟ. 

β. Με ΚΜΤΕΟ διενεργούνται περιοδικοί τεχνικοί έλεγ¬ 
χοι σε: 

- ενάριθμα οχήματα με έδρα την Περιφερειακή Ενό¬ 
τητα στην οποία κάθε φορά εγκαθίσταται η μονάδα, 
καθώς και με έδρα άλλη από την ανωτέρω, εφόσον οι 
κάτοχοί τους αποδεικνύουν με κάθε νόμιμο έγγραφο ή 
παραστατικό την μόνιμη ή προσωρινή διαμονή - εργασία 
στην Περιφερειακή Ενότητα που εγκαθίσταται η ΚΜΤΕΟ. 

- ανάριθμα οχήματα τα οποία πρόκειται να ταξινο¬ 
μηθούν σε Υπηρεσία Μεταφορών και Επικοινωνιών της 
οικείας Περιφερειακής Ενότητας. 

3. Επιπρόσθετα των προβλέψεων της ανωτέρω παρ. 1 
περιοδικοί τεχνικοί έλεγχοι με ΚΜΤΕΟ ΜΟΤΟ σε οχήματα 
της κατηγορίας 7 του Παραρτήματος I της αριθμ. 37566/ 
5116/10/2011 κοινής υπουργικής απόφασης δύνανται να δι- 
ενεργούνται και στις Περιφερειακές Ενότητες της Χώρας 
στις οποίες έχει δημιουργηθεί υποδομή για τη διενέργεια 
τεχνικών ελέγχων στα οχήματα της κατηγορίας αυτής και 
έχει εκδοθεί πρόγραμμα πρόσκλησης για τεχνικό έλεγχο. 

Περιορισμοί στη δραστηριοποίηση των ΚΜΤΕΟ-ΜΟΤΟ: 

- Οι ΚΜΤΕΟ-ΜΟΤΟ δεν επιτρέπεται να δραστηριοποιού¬ 
νται σε Δήμο, στα διοικητικά όρια του οποίου λειτουργεί 
Δημόσιο ή Ιδιωτικό ΚΤΕΟ που ελέγχει δίκυκλα. 

- Κατά παρέκκλιση του ανωτέρω περιορισμού, με απόφα¬ 
ση του οικείου Περιφερειάρχη ή αρμόδιου Αντιπεριφερειάρ- 
χη, δύναται να επιτραπεί η επέκταση της δραστηριότητας 
της ΚΜΤΕΟ-ΜΟΤΟ, σε Δημοτικές ή Τοπικές Κοινότητες 
Δημοτικών Ενοτήτων ή σε ολόκληρη Δημοτική Ενότητα, 
Δήμου όπου λειτουργεί Δημόσιο ή Ιδιωτικό ΚΤΕΟ που ελέγ¬ 
χει δίκυκλα. Κριτήρια για την παρέκκλιση αυτή δύνανται να 
αποτελέσουν η μεγάλη έκταση του Δήμου, η διαμόρφωση 
και η κατάσταση του οδικού του δικτύου, το ανάγλυφο 
της περιοχής, οι τυχόν δυσμενείς καιρικές συνθήκες που 
επικρατούν και τυχόν άλλοι λόγοι τοπικού χαρακτήρα. 

Άρθρο 5 

Στελέχωση των Κινητών Μονάδων 
Τεχνικού Ελέγχου Οχημάτων (ΚΜΤΕΟ) 

1. Οι ΚΜΤΕΟ στελεχώνονται από δύο (2) τουλάχιστον 
τεχνικούς, εκ των οποίων ο ένας τουλάχιστον είναι δι¬ 
πλωματούχος μηχανικός μέλος ΤΕΕ, ή πτυχιούχος τεχνο¬ 
λόγος μηχανικός. Οι ανωτέρω είναι κάτοχοι ισχύοντος 
πιστοποιητικού ελεγκτή για τις κατά περίπτωση κατηγο¬ 
ρίες ελεγχόμενων από την ΚΜΤΕΟ οχημάτων, οι οποίοι 
είναι υπάλληλοι που υπηρετούν σε Δημόσια ΚΤΕΟ της 
Περιφέρειας στην οποία εγκαθίστανται η ΚΜΤΕΟ ή μέλη 
του προσωπικού του I. ΚΤΕΟ στο οποίο ανήκει η ΚΜΤΕΟ. 

2. Προκειμένου η ΚΜΤΕΟ να ελέγχει και βαρέα οχήματα 
μεταφοράς επικίνδυνων εμπορευμάτων (ΑϋΒ) ή/και ευπα¬ 
θών τροφίμων (ΑΤΡ), ο διπλωματούχος μηχανικός μέλος 
ΤΕΕ, ή πτυχιούχος τεχνολόγος μηχανικός απαιτείται να 
διαθέτει τη σχετική πιστοποίηση. 

Άρθρο 6 

Τόπος και χώρος εγκατάστασης 
των Κινητών Μονάδων Τεχνικού Ελέγχου 
Οχημάτων (ΚΜΤΕΟ ) 

1. Οι ΚΜΤΕΟ, κατά προτίμηση, εγκαθίστανται εντός οι¬ 
κοπέδων ή γηπέδων, που βρίσκονται στις περιοχές της 

παρ. 2 του άρθρου 34 του Ν. 2963/2001 (Α' 268), όπως 
ισχύει. 

2. Για την εγκατάστασή τους ισχύουν οι περιορισμοί 
των παρ. 4 και 5 του άρθρου 34 του ανωτέρω νόμου, ενώ 
δεν ισχύουν οι περιορισμοί περί ελάχιστων επιφανειών 
που καθορίζονται με τις διατάξεις αυτές. 

3. Σε περίπτωση αδυναμίας εξευρέσεως χώρου που να 
πληροί τις ανωτέρω προϋποθέσεις επιτρέπεται η εγκα¬ 
τάσταση της ΚΜΤΕΟ σε: 

3.1 Υπαίθριο χώρο στάθμευσης αυτοκινήτων 

3.2 Χώρο εντός λιμένος, εφόσον το επιτρέπει η αρμόδια 
λιμενική αρχή. 

4. Ο χώρος εγκατάστασης είναι καλυμμένος με ασφαλ- 
τικό τάπητα ή τάπητα από σκυρόδεμα, περιφραγμένος 
και είναι επαρκής, ανάλογα με την κατηγορία των ελεγ¬ 
χόμενων οχημάτων, για την αναμονή, τη διενέργεια 
ελιγμών και τη στάθμευση των προς έλεγχο οχημάτων, 
λαμβάνοντας υπόψη τις μέγιστες διαστάσεις των ελεγ¬ 
χόμενων οχημάτων όπως αυτές ορίζονται στις ισχύου- 
σες διατάξεις. Ο ελάχιστος διαθέσιμος χώρος αναμονής 
ανάλογα με την ΚΜΤΕΟ ορίζεται σε: 

- για την ΚΜΤΕΟ-ΜΟΤΟ χώρος αναμονής πέντε (5) 
δικύκλων 

- για την ΚΜΤΕΟ-ελαφρών οχημάτων χώρος αναμονής 
δύο (2) επιβατικών ή ελαφρών φορτηγών 

- για την ΚΜΤΕΟ βαρέων και την ΚΜΤΕΟ ελαφρών - 
βαρέων οχημάτων χώρος αναμονής ενός (1) 12μετρου 
οχήματος και ενός επιβατικού ή ελαφρού φορτηγού, εάν 
στο νησί δεν κυκλοφορεί οδικός συρμός, ειδάλλως χώρος 
αναμονής ενός (1) οδικού συρμού. 

5. Ο χώρος εγκατάστασης διαθέτει την προβλεπόμενη 
για τα Ιδιωτικά ΚΤΕΟ κυκλοφοριακή σύνδεση. 

6. Η ΚΜΤΕΟ είναι επιτρεπτό να εγκατασταθεί εντός 
υφισταμένου στεγασμένου χώρου (υπόστεγου), κατάλ¬ 
ληλων διαστάσεων με δάπεδο από ασφαλτικό τάπητα 
ή τάπητα από σκυρόδεμα, που διαθέτει θύρες ή ανοίγ¬ 
ματα επαρκών διαστάσεων για την άνετη είσοδο και 
έξοδο των ελεγχόμενων οχημάτων. Ο χώρος εφόσον 
είναι κλειστός (όχι ανοικτό υπόστεγο) πρέπει να διαθέτει 
τεχνητό εξαερισμό. 

7. Στην περίπτωση που κατασκευάζεται λάκκος κατό- 
πτευσης για την διευκόλυνση των οπτικών ελέγχων στο 
κάτω μέρος του οχήματος αυτός θα καλύπτεται υποχρε¬ 
ωτικά ή θα περιφράσσεται όταν η μονάδα δε λειτουργεί. 

8. Ο χώρος εγκατάστασης διαθέτει παροχή ρεύματος 
(ηλεκτροδότηση), τηλεφωνική και διαδικτυακή σύνδεση 
για την επικοινωνία με το Μ.Σ του ΥΠΥΜΕΔΙ που αφορά 
στην λήψη και αποστολή δεδομένων τεχνικού ελέγχου 
οχημάτων, εκτός αν αυτά εξασφαλίζονται αυτονόμως 
από τις υποδομές της ΚΜΤΕΟ. 

Αρθρο 7 

Κατασκευαστικές απαιτήσεις και εξοπλισμός 
των Κινητών Μονάδων Τεχνικού Ελέγχου 
Οχημάτων (ΚΜΤΕΟ) 

Α. Κατασκευαστικές απαιτήσεις των ΚΜΤΕΟ 

1. Η ΚΜΤΕΟ είναι είτε ενσωματωμένη σε αυτοκίνητο ή 
ρυμουλκούμενο όχημα συμπεριλαμβανομένων των ημι- 
ρυμουλκουμένων είτε μεταφερόμενη από τέτοιο όχημα. 

2. Για τη διενέργεια του τεχνικού ελέγχου η ΚΜΤΕΟ 
επιτρέπεται να αναπτύσσεται και ακολούθως να αναδι¬ 
πλώνεται, με τη βοήθεια κατάλληλων μηχανισμών τροφο¬ 
δοτούμενων με πηγή ενέργειας και κατάλληλων μοχλών, 
ράβδων κ.λπ., ώστε να περιορίζεται κατά το δυνατό στο 


ελάχιστο η άσκηση μεγάλης μυϊκής δύναμης από τους 
χειριστές της μονάδας. 

Η ΚΜΤΕΟ κατά τη μετακίνησή απαιτείται να είναι ανα¬ 
διπλωμένη (κλειστή) και επίσης: 

α. Εάν είναι ενσωματωμένη σε όχημα, οι μάζες και 
οι διαστάσεις του οχήματος αυτού δεν επιτρέπεται να 
υπερβαίνουν τις ισχύουσες από τις σχετικές διατάξεις 
οριακές τιμές. 

β. Εάν μεταφέρεται με όχημα, να είναι δυνατή η με¬ 
ταφορά της με όχημα κανονικών μαζών και διαστάσεων 
(μη υπέρβαρο ή/και μη υπερδιάστατο). 

3. Προκειμένου για μεταφερόμενη με όχημα ΚΜΤΕΟ, 
πρέπει να εφαρμόζεται τεχνική λύση ασφαλής και ταχεία 
για την εκφόρτωση της ΚΜΤΕΟ από το όχημα που το 
μεταφέρει και ακολούθως την επαναφόρτωσή του. 

4. Η ΚΜΤΕΟ διαθέτει τα απαραίτητα κεκλιμένα επίπεδα 
(ράμπες) προκειμένου να διευκολύνεται η είσοδος και 
η έξοδος των προς έλεγχο οχημάτων. Στην περίπτωση 
ΚΜΤΕΟ βαρέων οχημάτων ή μικτών ΚΜΤΕΟ, με τις οποί¬ 
ες θα ελέγχονται οδικοί συρμοί (αρθρωτά οχήματα), το 
μήκος των ραμπών είναι κατάλληλο (επαρκές) ώστε να 
αποφεύγεται η πρόσκρουση του εμπρός άνω ή κάτω 
μέρους του επικαθημένου στον θάλαμο (καμπίνα) του 
ελκυστήρα ή στο πλαίσιό του. 

Β. Εξοπλισμός των ΚΜΤΕΟ για τη διενέργεια περιοδικών 
τεχνικών ελέγχων 

1. Οι ΚΜΤΕΟ Ελαφρών Οχημάτων, Βαρέων Οχημάτων 
και ΜΟΤΟ εξοπλίζονται με γραμμές ελέγχου και λοιπές 
συσκευές, όπως αυτές προδιαγράφονται στις ισχύουσες 
κανονιστικές αποφάσεις για τον εξοπλισμό των Δημόσι¬ 
ων και Ιδιωτικών ΚΤΕΟ, για τις αντίστοιχες κατηγορίες 
οχημάτων, με εξαίρεση την ειδική συσκευή εξομοίωσης 
του φορτίου του φρενομέτρου. 

2. Οι ΚΜΤΕΟ Ελαφρών-Βαρέων Οχημάτων εξοπλίζο¬ 
νται με γραμμές ελέγχου και λοιπές συσκευές, όπως 
αυτές προδιαγράφονται στις ισχύουσες κανονιστικές 
αποφάσεις για τον εξοπλισμό των Δημόσιων και Ιδιω¬ 
τικών ΚΤΕΟ βαρέων οχημάτων με εξαίρεση την ειδική 
συσκευή εξομοίωσης του φορτίου του φρενομέτρου και 
επιπρόσθετα πρέπει: 

- να διαθέτουν αμορτισερόμετρο, για τον έλεγχο του 
συστήματος ανάρτησης των ελαφρών οχημάτων, όπως 
αυτό προδιαγράφεται στον εξοπλισμό της γραμμής ελα¬ 
φρών οχημάτων. 

- να διαθέτουν φρενόμετρο με ταχύτητα περιστρο¬ 
φής κυλίνδρων κατάλληλη για τη μέτρηση των ελαφρών 
οχημάτων. 

3. Ο αναλυτής καυσαερίων και το νεφελόμετρο, είναι 
επιτρεπτό, για εξοικονόμηση χώρου, να ενσωματώνονται 
σε μία συσκευή, αντί των δύο ανεξάρτητων. 

4. Η ΚΜΤΕΟ πρέπει να εξασφαλίζει τη δυνατότητα διε¬ 
νέργειας των οπτικών ελέγχων με τη χρήση του τζογο- 
μέτρου και των λοιπών οπτικών ελέγχων, σε ολόκληρο 
το κάτω μέρος του ελεγχόμενου οχήματος. Η απαίτηση 
αυτή δύναται να υλοποιείται: 

- Είτε με κατάλληλο σύστημα ανύψωσης 

- Είτε με την δυνατότητα να τοποθετείται η ΚΜΤΕΟ 
υπεράνω λάκκου κατόπτευσης. 

Οποιαδήποτε τεχνική λύση και εάν υλοποιείται, πρέπει να 
εξασφαλίζεται ότι ο ελεγκτής διενεργεί έλεγχο με ασφά¬ 
λεια σε όλο το μήκος του οχήματος και όχι σε ύπτια θέση. 

Γ. Λοιπός εξοπλισμός της ΚΜΤΕΟ: 

1. Ηλεκτροπαραγωγό ζεύγος, που καλύπτει τη μέγιστη 
απαιτούμενη ηλεκτρική ισχύ των εγκατεστημένων μηχα- 

νημάτων και συσκευών, με επιπλέον εφεδρεία, προκειμέ- 
νου η ΚΜΤΕΟ να συνεχίσει να λειτουργεί σε περίπτωση 
διακοπής της ηλεκτροδότησης. 

Γενικά όλη η μονάδα παροχής ηλεκτρικής ισχύος πρέπει 
να διαθέτει όλες τις απαιτούμενες διατάξεις ασφαλούς 
λειτουργίας και να διαθέτει γενικό διακόπτη για επεί¬ 
γουσες περιπτώσεις, καθώς και σταθεροποιητή τάσης 
για τη σωστή λειτουργία των ηλεκτρονικών συσκευών. 

2. Φορητός ή σταθερός οικίσκος θερμαινόμενος - κλι¬ 
ματιζόμενος, που χρησιμοποιείται ως χώρος γραφείου, 
για την εξυπηρέτηση των ελεγκτικού προσωπικού και 
των πολιτών. 

Τα τοιχώματα του οικίσκου είναι κατασκευασμένα από 
θερμομονωτικά υλικά για προστασία από τις υψηλές και 
χαμηλές θερμοκρασίες στις διάφορες εποχές του έτους. 

Ο χώρος του γραφείου διαθέτει παράθυρο/α θύρα /ες 
εισόδου-εξόδου, τουλάχιστον ένα έπιπλο γραφείο ελε¬ 
γκτών, τουλάχιστον δύο καθίσματα καθώς και τις προ- 
βλεπόμενες συσκευές μηχανογράφησης των ελέγχων. 

3. Υπερυψωμένη στέγη για τη προστασία από τον ήλιο 
και τη βροχή. 

4. Κατάλληλος φωτισμός για τη διευκόλυνση των ελέγ¬ 
χων. 

Άρθρο 8 

ΣΥΣΤΗΜΑ ΜΗΧΑΝΟΓΡΑΦΗΣΗΣ 
Κινητών Μονάδων Τεχνικού Ελέγχου Οχημάτων 

(ΚΜΤΕΟ) 

Οι ΚΜΤΕΟ εξοπλίζονται με μηχανογραφικό σύστημα, 
όπως αυτό προδιαγράφεται στις ισχύουσες κανονιστικές 
αποφάσεις για την μηχανογράφηση των Δημοσίων και 
Ιδιωτικών ΚΤΕΟ, για τις αντίστοιχες κατηγορίες οχημά¬ 
των με την μόνη διαφοροποίηση αυτήν που αφορά στην 
λήψη του φωτογραφικού υλικού όπου αυτή θα πραγμα¬ 
τοποιείται με φορητή έγχρωμη ψηφιακή φωτογραφική 
μηχανή με δυνατότητα σύνδεσης με το μηχανογραφικό 
σύστημα της ΚΜΤΕΟ. 

Άρθρο 9 

Ενεργοποίηση της ΚΜΤΕΟ 
και εκπόνηση προγράμματος πρόσκλησης 
για τη διενέργεια περιοδικού τεχνικού ελέγχου. 

1. Οι Γενικοί Διευθυντές Μεταφορών των Περιφερειών: 

α. Λαμβάνοντας υπόψη τα οριζόμενα στα προηγούμενα 

άρθρα και ιδιαίτερα στο άρθρο 4 της παρούσας, καθώς 
επίσης και τις προτάσεις των κατά περίπτωση αρμόδιων 
Υπηρεσιών Μεταφορών & Επικοινωνιών και Δημόσιων και 
Ιδιωτικών ΚΤΕΟ που εντάσσονται στις περιπτώσεις του 
άρθρου 3, καταρτίζουν πίνακα με τις περιοχές που απαι¬ 
τείται να εξυπηρετηθούν με ΚΜΤΕΟ και κατά κατηγορία 
οχημάτων (ελαφρά-βαρέα-μοτό). 

β. Ακολούθως και με βάση τον ανωτέρω πίνακα, απευ¬ 
θύνεται πρόσκληση ενδιαφέροντος προς τα ανωτέρω 
Δημόσια και Ιδιωτικά ΚΤΕΟ για διαθεσιμότητα ΚΜΤΕΟ 
και ελεγκτικού προσωπικού. 

2. Τα Δημόσια και Ιδιωτικά ΚΤΕΟ, ανταποκρινόμενα 
στην πρόσκληση ενδιαφέροντος υποβάλλουν στην το¬ 
πική Υπηρεσία Μεταφορών και Επικοινωνιών, αίτηση στην 
οποία: 

α. Δηλώνουν διαθεσιμότητα μίας ή περισσοτέρων 
ΚΜΤΕΟ και του είδους αυτών και προτείνουν τον ακριβή 
τόπο και χώρο εγκατάστασής τους. 

β. Γνωστοποιούν (βάσει του αριθμού διαθέσιμων 
ΚΜΤΕΟ, του αριθμού ελεγκτών και το ωραρίου λειτουρ¬ 


γίας) για την κατάρτιση των προγραμμάτων πρόσκλησης 
τεκμηριωμένα τη δυναμικότητά τους σε ημερήσια και 
εβδομαδιαία βάση. Για τον καθορισμό της δυναμικότητας 
λαμβάνονται υπόψη οι θεσμοθετημένοι ελάχιστοι χρόνοι 
για τη διενέργεια του περιοδικού τεχνικού ελέγχου στις 
διάφορες κατηγορίες οχημάτων. 

γ. Υποβάλλουν επίσης: 

ί) Πράξη παραχώρησης του χώρου εγκατάστασης της 
ΚΜΤΕΟ ή μισθωτήριο συμβόλαιο, στα οποία ορίζεται η 
χρονική διάρκεια της μίσθωσης ή της παραχώρησης. 

ϋ) Τοπογραφικό διάγραμμα της ευρύτερης περιοχής 

ίϋ) Σκαρίφημα του χώρου εγκατάστασης της ΚΜΤΕΟ 
με διαστάσεις, που θα περιλαμβάνει τουλάχιστον τους 
τυχόν στεγασμένους χώρους, τη θέση εγκατάστασης της 
ΚΜΤΕΟ, και τους χώρους ελιγμών - αναμονής καθώς και 
την κυκλοφοριακή σύνδεση με το υπάρχον οδικό δίκτυο. 

ίν) Ονομαστικό κατάλογο του ελεγκτικού προσωπι¬ 
κού με τους κωδικούς ελεγκτών που θα επανδρώσει τις 
ΚΜΤΕΟ. 

ν) Οπτικό υλικό (φωτογραφίες ή βίντεο) με τις διαδι¬ 
κασίες εγκατάστασης και απεγκατάστασης της ΚΜΤΕΟ 
και της εισόδου στο χώρο, της διαδικασίας του τεχνικού 
ελέγχου και της εξόδου οχημάτων της κατηγορίας που 
θα ελέγχονται με την ΚΜΤΕΟ. 

3. Εφόσον διαπιστώνεται η συμμόρφωση προς τις απαι¬ 
τήσεις της παρούσας, με απόφαση του Περιφερειάρχη ή 
του αρμόδιου Αντιπεριφερειάρχη: 

α. Εκδίδεται πράξη χορήγησης εξουσιοδότησης προς 
το Δημόσιο ή το Ιδιωτικό ΚΤΕΟ που υπέβαλε τη σχετική 
αίτηση για τη διενέργεια περιοδικών τεχνικών ελέγχων, 
στις κατηγορίες οχημάτων που δύνανται να ελεγχθούν με 
την ΚΜΤΕΟ. Η εξουσιοδότηση είναι πενταετούς διάρκειας 
και δύναται να ανανεώνεται. 

β. Εκδίδεται πρόγραμμα πρόσκλησης, εάν αυτό δεν 
υπάρχει των κυκλοφορούντων στην περιοχή οχημάτων, 
με κριτήρια τον αριθμό των εγγεγραμμένων οχημάτων, 
την παλαιότητά τους και τη δυναμικότητα της ΚΜΤΕΟ, 
στο οποίο ορίζεται και ο χρόνος παραμονής της ΚΜΤΕΟ 
μετά την λήξη του προγράμματος για την διενέργεια 
επανελέγχων. 

γ. Το εξουσιοδοτούμενο ΚΤΕΟ δεσμεύεται για την πα¬ 
ραμονή της ΚΜΤΕΟ, στο πλαίσιο της υλοποίησης του 
εκπονηθέντος προγράμματος πρόσκλησης οχημάτων. 

Στις περιοχές που θα λειτουργήσει ΚΜΤΕΟ η τυχόν εκ- 
δοθείσα παράταση προγράμματος πρόσκλησης παύει να 
ισχύει και ο αρμόδιος Αντιπεριφερειάρχης υποχρεούται 
για την έκδοση προγράμματος. 

4. Τυχόν δαπάνες που απαιτούνται για την προσαρμογή 
των ΚΜΤΕΟ στις απαιτήσεις της παρούσης, η κυριότητα 
των οποίων ανήκει στο ΥΠΥΜΕΔΙ και διατίθενται στα 
Δημόσια ΚΤΕΟ, βαρύνουν την οικεία Περιφέρεια. 

Άρθρο 10 
Έναρξη ισχύος 

Η ισχύς της παρούσας απόφασης αρχίζει από την ημε¬ 
ρομηνία δημοσίευσής της, εκτός αν ορίζεται διαφορετικά 
στα επί μέρους άρθρα της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2014 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 

